钦定古今图书集成/明伦汇编/氏族典/第084卷 > 胡纮
## 钦定古今图书集成/明伦汇编/氏族典/第084卷 > 胡纮

按《宋史胡纮传》：“纮字应期，处州遂昌人。淳熙中，举进
士。绍熙五年，以京镗荐，监都进奏院，迁司农寺主簿、
秘书郎。韩𠈁胄用事，逐朱熹、赵汝愚，遂擢纮监察御
史。纮未达时，尝谒朱熹于建安。熹待学子惟脱粟饭，
纮不悦，遂亡去。及是，劾赵汝愚，且诋朱熹为伪学罪
首。改太常少卿，俄迁起居舍人，进起居郎，权工部侍”
郎，移礼部，又移吏部。坐“同知贡举，考宏词不当而罢。”
未几，学禁渐弛，纮亦废弃，卒于家。